2020

Rok 2020 (MMXX) bol priestupný kalendárny rok, ktorý v súlade s gregoriánskym kalendárom začal v stredu 1. januára a skončil vo štvrtok 31. decembra.

Udalosti 
 1. január
 Chorvátsko sa ujalo predsedníctva EÚ
 Európskymi hlavnými mestami kultúry sa stali chorvátska Rijeka a írsky Galway
 2. január – pri nehode vojenského vrtuľníka Sikorsky UH-60M Black Hawk v hornatej oblasti pri meste Tchaj-pej na Taiwane zahynulo osem osôb, vrátane náčelníka generálneho štábu Ozbrojených síl Čínskej republiky gen. Šen I-minga
3. január – americký vzdušný útok pri Medzinárodnom letisku Bagdad v Iraku zabil popredného iránskeho generálmajora Gásema Solejmáního
8. január – let Ukraine International Airlines 752 bol zostrelený krátko po odlete z Medzinárodneho letiska Imáma Chomejního
 14. január – skončila rozšírená podpora operačného systému Microsoft Windows 7 a Windows Server 2008
 15. január – ruský premiér Dmitrij Medvedev podal demisiu
 21. – 24. január – v Davose sa uskutočnilo 50. Svetové ekonomické fórum
 30. január – v súvislosti so šírením koronavírusu SARS-CoV-2 vyhlásila Svetová zdravotnícka organizácia stav ohrozenia verejného zdravia medzinárodného rozmeru
 31. január – o 23:00 GMT (24:00 SEČ) Spojené kráľovstvo vystúpilo z Európskej únie
 5. február – Donald Trump bol Senátom Spojených štátov oslobodený v procese impeachmentu
 29. február – v parlamentných voľbách na Slovensku zvíťazila strana OĽaNO
 6. marec – na Slovensku sa objavil prvý prípad ochorenia COVID-19
 11. marec – Svetová zdravotnícka organizácia (WHO) oficiálne klasifikovala šírenie koronavírusu SARS-CoV-2 ako pandémiu
 27. marec – Severné Macedónsko sa stalo tridsiatym členom NATO
 17. apríl – Rakúsko uzavrelo elektráreň v Mellachu, čím ukončilo výrobu elektriny z uhlia
 20. apríl – v priebehu koronavírusovej recesie sa po prvýkrát v dejinách ropa predávala za zápornú cenu
 26. máj – v USA začali protesty po smrti Georga Floyda
 30. máj – štart misie SpaceX Demo-2, prvého pilotovaného kozmického letu súkromnej kozmickej agentúry
 3. júl – perihélium kométy C/2020 F3 (NEOWISE) viditeľnej aj voľným okom počas leta 2020
 1. júl – Nemecko sa ujalo predsedníctva EÚ
 10. júl
 Bulharsko a Chorvátsko sa pripojili k mechanizmu ERM II
 turecký prezident Recep Tayyip Erdoğan umožnil premenu Hagie Sofie z múzea späť na mešitu
 12. júl – v poľských prezidentských voľbách tesne zvíťazil súčasný prezident A. Duda nad primátorom Varšavy R. Trzaskowskim
 21. júl – skončil sa samit lídrov členských štátov EÚ, na ktorom sa rokovalo o rozpočte a fonde obnovy po koronakríze. Fond obnovy budú tvoriť granty aj úvery, výška grantov dosiahne 390 miliárd eur.
 23. júl – štart misie Tchien-wen-1 s nosnou raketou Dlhý pochod 5, prvej čínskej kozmickej sondy k Marsu
 4. august – v prístavnej časti Bejrútu, hlavného mesta Libanonu, došlo k výbuchu uskladneného dusičnanu amónneho, ktorý po sebe zanechal vyše sto mŕtvych, cez 4 000 zranených a značné hospodárske škody
 9. august – prezidentské voľby v Bielorusku podľa oficiálnych predbežných výsledkov vyhral doterajší prezident Alexandr Lukašenko. V krajine následne prebiehajú protesty tvrdo potlačované políciou.
 13. august – Izrael a Spojené arabské emiráty nadviazali diplomatické vzťahy
 20. august – ruský opozičný aktivista Alexej Navaľnyj upadol do kómy po nevoľnosti počas letu zo Sibíri do Moskvy, podľa testov nemeckých lekárov bol otrávený
 25. august – Svetová zdravotnícka organizácia oznámila, že sa v Afrike vďaka rozsiahlym očkovacím programom podarilo eliminovať ochorenie detskej obrny
 17. september – otvorenie železničného tunela Diel pre cestujúcu verejnosť
 3. október – pápež František podpísal v Assisi svoju v poradí tretiu encykliku Fratelli tutti, oficiálne bola publikovaná o deň neskôr.
 4. október – uskutočnilo sa referendum o nezávislosti Novej Kaledónie od Francúzska, 53,26 % hlasujúcich nezávislosť odmietlo
 20. október – kozmická sonda OSIRIS-REx úspešne odobrala vzorky z povrchu planétky 101955 Bennu
 31. október 
 po 14 rokoch od začiatku výstavby a mnohonásobných odkladoch bolo otvorené Letisko Berlin Brandenburg
 začiatok akcie „Spoločná zodpovednosť“ – celoplošného testovania na ochorenie COVID-19 na Slovensku
 2. november – v centre Viedne došlo k teroristickému útoku s následkom 4 úmrtí a 17 zranení
 3. november – v USA sa uskutočnili prezidentské voľby s hlavnými kandidátmi Joeom Bidenom a Donaldom Trumpom s odhadovanou najvyššou volebnou účasťou od roku 1900
 16. november
 SpaceX Crew-1, prvý operačný let kozmickej lode Crew Dragon, odštartoval so 4-člennou posádkou z Kennedyho vesmírneho strediska k ISS
 v moldavských prezidentských voľbách zvíťazila proeurópska expremiérka Maia Sanduová, ktorá porazila úradujúceho proruského prezidenta Igora Dodona
 19. november – organizácia NSF oznámila likvidáciu rádioteleskopu Arecibo Observatory v Portoriku po rozsiahlych poškodeniach jeho opornej konštrukcie v roku 2020
 23. november – čínska raketa Dlhý pochod 5 vyniesla lunárnu sondu Čchang-e 5 s návratovým modulom pre privezenie vzoriek z povrchu Mesiaca
 14. december – úplné zatmenie Slnka (Argentína, Čile)
 29. december – v Chorvátsku bolo zemetrasenie, ktoré bolo cítiť aj na Slovensku (Bratislava, Trnava, Pezinok,...)
 31. december – skončilo prechodné obdobie po vystúpení Spojeného kráľovstva z Európskej únie

Nobelova cena 
 za fyziku: Roger Penrose/ Reinhard Genzel, Andrea Ghezová
 za chémiu: Emmanuelle Charpentierová, Jennifer Doudnová 
 za medicínu: Harvey J. Alter, Michael Houghton, Charles M. Rice
 za literatúru: Louise Glücková
 za mier: Svetový potravinový program
 za ekonómiu: Paul Milgrom, Robert B. Wilson

Úmrtia 

 3. január – Wolfgang Brezinka, nemecký pedagóg (* 1928)
 3. január – Gásem Solejmání, iránsky generálmajor (* 1957)
 5. január – Hans Tilkowski, nemecký futbalista (* 1935)
 7. január – Neil Peart, kanadský bubeník a skladateľ (* 1952)
 9. január – Mike Resnick, americký autor science-fiction (* 1942)
 9. január – Stefanija Turkevič-Lukianovič, ukrajinská hudobná skladateľka, klavíristka a muzikologička (* 1929)
 10. január – Qaboos bin Said al Said, ománsky sultán (* 1940)
 11. január – Juraj Tandler, slovenský hudobný skladateľ, dirigent a pedagóg (* 1934)
 12. január – Roger Scruton, britský filozof, spisovateľ a politológ (* 1944)
 16. január – Christopher Tolkien, britský spisovateľ, syn J. R. R. Tolkiena (* 1924)
 17. január – Jolanda, česká veštkyňa a kartárka (* 1950)
 20. január – Jaroslav Kubera, český politik (* 1947)
 21. január – Terry Jones, britský komik a režisér (* 1942)
 23. január – Marián Skladaný, slovenský vysokoškolský pedagóg a historik (* 1940)
 26. január – Kobe Bryant, americký profesionálny basketbalista, hráč LA Lakers (* 1978)
 26. január – Ján Čomaj, slovenský novinár, spisovateľ a vysokoškolský pedagóg (* 1935)
 27. január – Jiří Zahradník, český entomológ, fotograf a hudobník (* 1928)
 30. január – Luboš Dobrovský, český novinár, disident a politik, v rokoch 19901992 minister obrany ČSFR (* 1932)
 31. január – Mirzə Xəzər, azerbajdžanský spisovateľ, politický analytik, moderátor a vydavateľ (* 1947)
 2. február – Ivan Král, česko-americký hudobník, basgitarista skupiny Patti Smith Group (* 1948)
 4. február – Andrej Mojžiš, slovenský herec (* 1925)
 5. február – Stanley Cohen, americký biochemik, nositeľ Nobelovej ceny (* 1922)
 5. február – Kirk Douglas, americký herec (* 1916)
 8. február – Erazim Kohák, český filozof a publicista, zaoberajúci sa environmentálnymi témami (* 1933)
 10. február – Pavel Vilikovský, slovenský spisovateľ, prekladateľ a publicista (* 1941)
 12. február – Geert Hofstede, holandský sociológ (* 1928)
 17. február – Vladimír Svitek, slovenský hokejový útočník, reprezentant Česko-Slovenska (* 1962)
 18. február – José Fernando Bonaparte, argentínsky paleontológ (* 1928)
 21. február – Karol Fako, slovenský hokejový útočník, reprezentant Česko-Slovenska, člen Siene slávy slovenského hokeja (* 1931)
 24. február – Mario Augusto Bunge, argentínsko-kanadský filozof a fyzik (* 1919)
 24. február – Katherine Johnson, americká matematička, ktorá prispela k úspechu prvých orbitálnych letov s ľudskou posádkou (* 1918)
 25. február – Eva Biháryová, slovenská speváčka a hudobníčka (* 1949)
 25. február – Dmitrij Timofejevič Jazov, ruský dôstojník sovietskej armády a minister obrany ZSSR (* 1924)
 25. február – Husní Mubárak, štvrtý egyptský prezident (* 1928)
 27. február – Alojz Čobej, slovenský pedagóg, redaktor, dramatik, skladateľ, textár a organista (* 1935)
 28. február – Freeman Dyson, britský teoretický fyzik a matematik (* 1923)
 1. marec – Jan Vyčítal, český spevák, textár a karikaturista (* 1942)
 2. marec – Peter Morvay, slovenský novinár a politický komentátor (* 1968)
 2. marec – Viliam Mruškovič, slovenský etnolingvista, archivár a prekladateľ (* 1940)
 4. marec – Javier Pérez de Cuéllar, peruánsky diplomat a 5. generálny tajomník OSN (* 1920)
 4. marec – Mirek Kovářík, český redaktor, herec, moderátor a vysokoškolský pedagóg (* 1934)
 5. marec – Slavomír Pejčoch, český spisovateľ a historik (* 1932)
 6. marec – Henri Richard, kanadský hokejista (* 1936)
 8. marec – Max von Sydow, švédsky herec (* 1929)
 9. marec – Srećko Mustagrudić, bosniansko-slovenský podnikateľ, galerista a zberateľ umeleckých diel, dlhodobo pôsobiaci v Piešťanoch (* 1952)
 11. marec – Ivan Knotek, slovenský komunistický politik, v rokoch 1988 – 1989 predseda vlády Slovenskej socialistickej republiky (* 1936)
 13. marec – Jozef Krivička, slovenský divadelný a televízny herec (* 1952)
 13. marec – Dana Zátopková, česká oštepárka (* 1922)
 14. marec – Eva Pilarová, česká speváčka (* 1939)
 16. marec – Miloslav Starosta, slovenský klavirista, pedagóg, historik, publicista a prekladateľ (* 1940)
 17. marec – Betty Williamsová, britská mierová aktivistka, držiteľka Nobelovej ceny za mier (* 1943)
 18. marec – Alfred Merrill Worden, americký astronaut z programu Apollo (* 1932)
 20. marec – Kenny Rogers, americký spevák, hudobník, fotograf, herec a producent (* 1938)
 20. marec – Vladimír Zábrodský, česko-slovenský hokejista, šesťnásobný majster Česko-Slovenska (* 1923)
 22. marec – Ciprian Foias, rumunský matematik (* 1933)
 23. marec – Lucia Bosè, talianska herečka (* 1931)
 24. marec – Bill Rieflin, americký bubeník (* 1960)
 24. marec – Albert Uderzo, francúzsky kresliar a ilustrátor (* 1927)
 26. marec – Michel Hidalgo, francúzsky futbalista a tréner (* 1933)
 28. marec – Thomas Schäfer, nemecký politik, minister financií Hesenska (* 1966)
 29. marec – Philip Warren Anderson, americký fyzik, nositeľ Nobelovej ceny (* 1923)
 29. marec – Jurij Vasilievič Bondarev, ruský spisovateľ (* 1924)
 29. marec – Krzysztof Penderecki, poľský hudobný skladateľ (* 1933)
 31. marec – Eva Krížiková, slovenská herečka (* 1934)
 3. apríl – Zdeno Sychra, slovenský spevák (barytón), divadelník, kabaretiér (* 1936)
 9. apríl – Mark Golden, emeritný profesor na oddelení antickej klasiky na University of Winnipeg (* 1948)
 11. apríl – John Horton Conway, britský matematik (* 1937)
 11. apríl – Justus Dahinden, švajčiarsky architekt (* 1925)
 13. apríl – Štefan Pacák, slovenský architekt a vysokoškolský pedagóg (* 1959)
 16. apríl – Gene Deitch, americko-český ilustrátor a animátor (Tom a Jerry) (* 1924)
 16. apríl – Ladislav Šidelský, slovenský televízny kameraman a režisér (* 1935)
 16. apríl – Dušan Vančura, český spevák, kontrabasista, textár, hudobný aranžér a prekladateľ (* 1937)
 18. apríl – Paul O’Neill, americký politik, 72. minister financií vo vláde prezidenta Georga W. Busha (* 1935)
 21. apríl – Florian Schneider, nemecký hudobník, zakladateľ kapely Kraftwerk (* 1947)
 22. apríl – Shirley Knight, americká herečka (* 1936)
 28. apríl – Ladislav Hejdánek, český filozof a univerzitný profesor, hovorca Charty 77 (* 1927)
 29. apríl – Vladimír Dedeček, slovenský architekt (* 1929)
 29. apríl – Giacomo dalla Torre del Tempio di Sanguinetto, 80. veľmajster Rádu maltézskych rytierov (* 1944)
 30. apríl – Jaroslav Taraba, slovenský sklársky dizajnér (* 1932)
 4. máj – Michael McClure, americký básnik a dramatik (* 1932)
 9. máj – Little Richard, americký spevák a pianista (* 1932)
 9. máj – Imrich Točka, slovenský spisovateľ, regionálny historik, numizmatik, kampanológ, záchranca kultúrnych pamiatok (* 1941)
 11. máj – Jerry Stiller, americký herec (* 1927)
 11. máj – Miloslav Stingl, český cestovateľ a spisovateľ (* 1930)
 18. máj – Bohuš Bodacz, slovenský spisovateľ, literárny kritik a publicista (* 1955)
 20. máj – Jozef Ižold, slovenský rímskokatolícky rehoľný kňaz a provinciál saleziánov Dona Bosca (* 1964)
 21. máj – Oliver Williamson, americký ekonóm, nositeľ Nobelovej ceny (* 1932)
 22. máj – Mory Kanté, guinejský spevák a hráč na kore (* 1950)
 25. máj – George Floyd, afroamerická obeť policajného násilia, po jeho smrti sa spustila vlna protestov (* 1973)
 30. máj – Bobby Joe Morrow, atlét USA (* 1935)
 7. jún – Pavel Honzek, česko-slovenský generál (* 1947)
 7. jún – Igor Luther, slovenský kameraman (* 1942)
 8. jún – Manuel Felguérez, mexický sochár a maliar (* 1928)
 8. jún – Pierre Nkurunziza, burundský politik z etnika Hutuov, od roku 2005 prezident Burundi (* 1963)
 11. jún – Jaroslav Budz, slovenský stredoškolský pedagóg (* 1957)
 12. jún – Ivan Chalupecký, slovenský historik, archivár, pedagóg, autor a zostavovateľ niekoľkých desiatok monografií a zborníkov z histórie miest a obcí Spiša (* 1932)
 14. jún – Eva Kristínová, slovenská herečka (* 1928)
 14. jún – Keith Tippett, britský jazzový klavirista a hudobný skladateľ (* 1947)
 18. jún – Marie Čermáková, česká skokanka do vody, trénerka a rozhodkyňa skokov do vody a vysokoškolská pedagogička (* 1929)
 19. jún – Ian Holm, anglický herec (* 1931)
 20. jún – Bronislav Ignác Kramár, slovenský kňaz, premonštrátsky mních, 50. opát Želivského kláštora (* 1945)
 22. jún – Joel Schumacher, americký filmový režisér a scenárista (* 1939)
 26. jún – Jaroslav Pollák, slovenský futbalista (* 1947)
 28. jún – Marián Čišovský, slovenský futbalový obranca (* 1979)
 29. jún – Carl Reiner, americký herec, filmový režisér, producent, scenárista, a komik (* 1922)
 1. júl – Ida Haendelová, britská huslistka poľského pôvodu (* 1928)
 2. júl – Dušan Húščava, slovenský džezový hudobník (* 1940)
 6. júl – Ronald Graham, americký matematik (* 1935)
 6. júl – Igor Grexa, slovenský právnik a diplomat (* 1958)
 6. júl – Ennio Morricone, taliansky hudobný skladateľ, dirigent a hudobník (* 1928)
 7. júl – Milan Husťák, slovenský vojenský lekár (* 1947)
 8. júl – Naya Riverová, americká herečka a speváčka (* 1987)
 10. júl – Miloš Jakeš, český politik v období socializmu (* 1922)
 10. júl – Svatopluk Matyáš, český herec (* 1929)
 13. júl – Grant Imahara, americký elektrotechnický inžinier a robotik (* 1970)
 13. júl – Kelly Preston, americká herečka (* 1962)
 14. júl – Milan Šášik, gréckokatolícky eparcha Mukačevskej gréckokatolíckej eparchie na Ukrajine (* 1952)
 15. júl – Andrea Fischer, slovenská speváčka (* 1972)
 16. júl – Peter Zeman, slovenský novinár a politik (* 1942)
 17. júl – Ekaterina Alexandrovskaya, rusko-austrálska krasokorčuliarka (* 2000)
 17. júl – Zenon Grocholewski, poľský kardinál (* 1939)
 17. júl – John Lewis, americký politik a líder v boji za občianske práva v USA (* 1940)
 19. júl – Juan Marsé, španielsky spisovateľ, novinár a scenárista (* 1933)
 25. júl – Vladimír Dolinay, slovenský pedagóg a politik (* 1981)
 25. júl – Peter Green, anglický blues-rockový gitarista, spoluzakladateľ skupiny Fleetwood Mac (* 1946)
 25. júl – Olivia de Havillandová, americká filmová herečka (* 1916)
 26. júl – William English, americký počítačový inžinier (* 1929)
 28. júl – Anna Simková, slovenská divadelná herečka (* 1931)
 31. júl – Alan Parker, britský filmový režisér, scenárista a producent (* 1944)
 1. august – Wilford Brimley, americký herec (* 1934)
 1. august – Jiří Stanislav, český herec (* 1946)
 2. august – Leon Fleisher, americký klavirista a dirigent (* 1928)
 3. august – John Hume, írsky politik, nositeľ Nobelovej ceny za mier (* 1937)
 4. august – Frances Allenová, americká informatička, nositeľka Turingovej ceny (* 1932)
 4. august – Irena Sedlecká, česká sochárka (* 1928)
 11. august – Russell Kirsch, americký informatik (* 1929)
 11. august – Božena Plocháňová, slovenská ilustrátorka (* 1929)
 11. august – Sumner Redstone, americký mediálny magnát (* 1923)
 14. august – Ewa Demarczyková, poľská speváčka (* 1941)
 15. august – Henryk Wujec, poľský politik a fyzik (* 1940)
 17. august – Pavel Branko, slovenský filmový kritik (* 1921)
 18. august – Ben Cross, anglický herec (* 1947)
 19. august – Ľudovít Hanák, slovenský dokumentarista (* 1940)
 24. august – Pascal Lissouba, konžský politik (* 1931)
 26. august – Gerald Paul Carr, americký astronaut (* 1932)
 27. august – Peter Sova, americký kameraman českého pôvodu (* 1944)
 28. august – Chadwick Boseman, americký herec (* 1976)
 31. august – Miloš Říha, český hokejový tréner a československý hokejový útočník (* 1958)
 2. september – Jiřina Fikejzová, česká textárka, hudobná scenáristka a športovkyňa (* 1927)
 2. september – Adrianus Johannes Simonis, holandský kardinál, emeritný utrechtský arcibiskup (* 1931)
 5. september – Jiří Menzel, český režisér, herec a spisovateľ (* 1938)
 8. september – Ronald Harwood, britský dramatik a scenárista (* 1934)
 8. september – Vaughan Jones, novozélandský matematik (* 1952)
 14. september – Ladislav Kulanga, slovenský horský nosič a chatár (* 1949)
 15. september – Moussa Traoré, malijský politik, druhý prezident Mali (* 1936)
 17. september – Winston Groom, americký spisovateľ (* 1943)
 18. september – Ruth Baderová Ginsburgová, americká právnička a sudkyňa Najvyššieho súdu USA (* 1933)
 19. september – Lee Kerslake, anglický bubeník (* 1947)
 21. september – Michael Lonsdale, francúzsky herec (* 1931)
 21. september – Ang Rita, nepálsky horolezec a šerpa (* 1948)
 23. september – Harold Evans, britsko-americký novinár a spisovateľ (* 1928)
 23. september – Juliette Gréco, francúzska speváčka, herečka a šansoniérka (* 1927)
 25. september – Peter Liba, slovenský literárny vedec, kritik, kulturológ a vysokoškolský pedagóg (* 1931)
 26. september – John David Barrow, anglický kozmológ, teoretický fyzik a matematik (* 1952)
 2. október – Martin Havelka, český herec (* 1958)
 3. október – Karel Fiala, český herec (* 1925)
 6. október – Eddie Van Halen, holandsko-americký gitarista, hudobný skladateľ, člen kapely Van Halen (* 1955)
 6. október – Johnny Nash, americký spevák, skladateľ, herec a producent (* 1940)
 7. október – Mario José Molina, mexický chemik, nositeľ Nobelovej ceny (* 1943)
 11. október – Jozef Pavlovič, slovenský spisovateľ, známy tvorbou pre deti (* 1934)
 12. október – Conchata Ferrellová, americká herečka (* 1943)
 15. október – Heda Melicherová, slovenská tanečná pedagogička, dramaturgička a sólistka SĽUK-u (* 1932)
 16. október – Gordon Haskell, britský spevák a basgitarista (* 1946)
 18. október – Rudolf Krivoš, slovenský akademický maliar (* 1933)
 18. október – Jozef Obert, slovenský futbalista (* 1938)
 18. október – José Padilla, španielsky DJ a producent ambientnej hudby (* 1955)
 19. október – Jana Andresíková, česká herečka (* 1941)
 21. október – Božena Bobáková, slovenská spisovateľka (* 1929)
 22. október – Ondrej Herec, slovenský sociológ a literárny teoretik so zameraním na vedeckú fantastiku (* 1944)
 23. október – Šebo Timko, slovenský lekár a dramatik (* 1926)
 25. október – Diane di Prima, americká poetka (* 1934)
 28. október – Štefan Sečka, slovenský rímskokatolícky kňaz, spišský diecézny biskup (* 1953)
 28. október – Paul Shanley, rímskokatolícky kňaz v bostonskej arcidiecéze (* 1931)
 29. október – Travis Roy, americký hokejista, spisovateľ a filantrop (* 1975)
 31. október – Sean Connery, škótsky herec (* 1930)
 1. november – Ivan Šafranko, slovenský akademický maliar (* 1931)
 2. november – Emil Fornay, slovenský režisér, scenárista a cestovateľ (* 1943)
 3. november – Jan Bouzek, český profesor klasickej archeológie (* 1935)
 9. november – Július Sopko, slovenský kodikológ, historik a archivár (* 1929)
 12. november – Masatoši Košiba, japonský fyzik, nositeľ Nobelovej ceny (* 1926)
 13. november – Vladimír Ješina, slovenský kameraman (* 1927)
 16. november – Henryk Gulbinowicz, poľský kardinál, emeritný vroclavský arcibiskup (* 1923)
 18. november – László Benkő, maďarský hudobník, klávesista rockovej skupiny Omega (* 1943)
 18. november – Milan Jablonský, slovenský herec a tréner (* 1935)
 20. november – Vladimír Blucha, český historik, geograf, kronikár, vlastivedný pracovník, pedagóg, a spisovateľ (* 1931)
 25. november – Diego Maradona, argentínsky futbalista (* 1960)
 28. november – Ján Kramár, slovenský herec, otec Maroša Kramára (* 1928)
 28. november – David Prowse, anglický herec, kulturista a vzpierač, predstaviteľ Dartha Vadera vo filmovej ságe Star Wars (* 1935)
 29. november – Ben Bova, americký spisovateľ sci-fi (* 1932)
 29. november – Papa Bouba Diop, senegalský futbalista, stredopoliar (* 1978)
 2. december – Valéry Giscard d’Estaing, francúzsky politik a prezident (* 1926)
 4. december – Igor Graus, slovenský historik a archivár (* 1960)
 4. december – Antonín Jaroslav Liehm, český novinár, spisovateľ a filmový kritik (* 1924)
 9. december – Viera Hladká, slovenská divadelná, filmová a televízna herečka, recitátorka a pedagogička javiskovej reči (* 1943)
 9. december – Paolo Rossi, taliansky futbalista (* 1956)
 11. december – Marián Horský, slovenský generál, bývalý zástupca veliteľa Východného vojenského okruhu (* 1945)
 11. december – Kim Ki-dok, juhokórejský filmový režisér, producent a scenárista (* 1960)
 12. december – Jack Steinberger, americký fyzik, nositeľ Nobelovej ceny (* 1921)
 14. december – Štefan Kožka, slovenský herec (* 1954)
 14. december – Ján Žitňanský, slovenský pedagóg a hudobník (* 1958)
 17. december – Jeremy Bulloch, americký herec, predstaviteľ nájomného lovca Bobu Fetta v originálnej trilógií Star Wars (* 1945)
 18. december – Peter Michael Neumann, britský matematik, syn významných matematikov Bernharda Neumanna a Hanny Neumannovej (* 1940)
 18. december – Peter Justin Topoľský, slovenský moderátor, spevák a herec (* 1951)
 20. december – Svatopluk Karásek, český evanjelický farár, pesničkár a politik, signatár Charty 77 (* 1942)
 22. december – Roman Berger, slovenský hudobný skladateľ, teoretik a publicista poľského pôvodu (* 1930)
 22. december – Edmund Clarke, americký informatik (* 1945)
 22. december – Kazo Kanala, slovenský karikaturista, ilustrátor, kresliar a prezident Slovenskej únie karikaturistov (* 1946)
 27. december – Ewa Siatkowska, poľská jazykovedkyňa, slavistka a bohemistka (* 1930)
 29. december – Alexi Laiho, fínsky gitarista, skladateľ a spevák (* 1979)
 30. december – Milan Lučanský, slovenský generál, bývalý prezident policajného zboru SR (* 1969)
 31. december – Emília Kováčová, slovenská ekonómka, vysokoškolská pedagogička a bývalá prvá dáma Slovenska (* 1931)

Referencie

Iné projekty 

 
 2020